Tööjuhend
Valvur

1. ÜLDSÄTTED
1.1 Töökoha nimetus: valvur 
1.2	Töökoht on Haapsalu Sotsiaalmajas.
1.3	Valve objektiks on Haapsalu Sotsiaalmaja ruumid, hoone, turvakodu, hoone Kastani 7 tuletõrje häiresüsteem.   
1.4	Valvuriga sõlmib ja lõpetab töölepingu Sotsiaalmaja direktor.
1.5	Valvur kuulub Haapsalu Sotsialamaja koosseisu ja allub oma tööülesannete täitmisel otseselt Sotsiaalmaja direktorile.
1.6	Valvuri haiguse või puhkuse ajal korraldab valvuri asenduse Sotsiaalmaja direktor. 
1.7	Valvuri töökohal võib töötada põhiharidusega kohtulikult karistamata isik.  
1.8	Töökoha põhieesmärk on tõsta Sotsiaalmaja klientide elukvaliteeti.
1.9	Valvur juhindub oma tegevuses:
1.9.1	 Eesti Vabariigi seadustest ja valitsuse määrustest, direktori või teda asendava isiku korraldustest ja juhenditest.
1.9.2	 Haapsalu Sotsiaalmaja töökorralduse reeglitest, tuleohutus- ning tööohutusjuhenditest, turvakodu põhimäärusest.
1.9.3	 Käesolevast tööjuhendist.
1.9.4	 Muudest kehtivatest eeskirjadest ja normidest.

2. PÕHIEESMÄRGIST TULENEVAD ÜLESANDED
2.1.	Haapsalu Sotsiaalmaja ohutuse ja puutumatuse tagamine;
2.3.	Haapsalu Sotsiaalmaja vastu suunatud või seda ohustava õigusrikkumise ennetamine, tõkestamine ja tõrjumine;
2.4.	Haapsalu Sotsiaalmaja vastu suunatud õigusrikkumise sündmuskoha puutumatuse tagamine;
2.5.	Haapsalu Sotsiaalmaja turvakodu sisekorra eeskirjadest kinnipidamise tagamine turvakodu klientide poolt valvekorra ajal.

3.	KOHUSTUSED
3.1.	On kohustatud hoidma saladuses temale seoses valvetöö tegemisega teatavaks saanud kliendi konfidentsiaalselt delikaatset eraelulist ja muud infot;
3.2.	Valvekorra alguses kontrollima valvatava territooriumi seisukorda, võimalusel puudused likvideerima ja/või registreerima valveregistrisse;
3.3.	Valvekorra lõpus kontrollima üle valveobjekti sise- ja välisterritooriumi;
3.4.	Valveregistri pidamine;
3.5.	Valveobjekti vastu suunatud kuritegude, avariide, tulekahju jms puhul koheselt informeerima vastavat asutust ja võtma tarvidusele kõik meetmed õnnetuse tõkestamiseks või vähendamiseks; 
3.6.	Vee- ja keskkütte avarii korral torustiku lähima kraani sulgemine;
3.7.	Kriisisituatsiooni lahendamine ja vajadusel viivitamatult kaasama vastavaid spetsialiste ja võimuorganite esindajaid;
3.8.	On kohustatud teavitama olukordadest, mis ohustavad turvakodu kliendi heaolu ja turvalisust sotsiaaltöötajat;
3.9.	Turvakodusse valvekorra ajal saabuvatele klientidele turvakodu sisekorraeeskirjade tutvustamine ja kliendi majutamine;
3.10.	Valvekorra ajal saabuva kliendi isikukaardi täitmine;
3.11.	Vajadusel turvakodu kliendi abistamine valvekorra ajal;
3.12.	Muude ettenägematute ülesannete täitmine vastavalt vajadusele;
3.13.	Täitma tuleohutuse juhendeid. 

4.	ÕIGUSED
4.1.	Teha tööandjale soovitusi ja ettepanekuid töö ohutumaks muutmisel ja objekti tõhusamaks valvamiseks;
4.2.	Keelduda tööst, milleks tal ei ole vastavat väljaõpet;
4.3.	Saada tööandjalt tööks vajalikku informatsiooni, telefoninumbreid, kuhu pöörduda kriisisituatsioonide puhul ja juhiseid nende lahendamiseks;
4.4.	Kriisisituatsioonis pöörduda valvekorra ajal direktori või sotsiaaltöötaja poole;

5.	VASTUTUS
5.1.	Valvur vastutab käesoleva tööjuhendiga temale pandud töökohustuste täitmata jätmise eest seadusega sätestatus korras;
5.2.	Valvuri materiaalne vastutus on sätestatud materiaalse vastutuse lepinguga.